**სამატარებლო დისპეტჩერის**

**საკვალიფიკაციო მოთხოვნები**

**1.ფუნქცია მოვალეობები:**

|  |  |
| --- | --- |
| **1** | მორიგეობის მიღებისას იხელმძღვანელოს მ.მ.ი -ის 10.2 პუნქტის მოთხოვნებით; |
| **2** | მორიგეობის მიღებისას ცვლის უფროსი სამატარებლო დისპეტჩერისგან სამუშაო გეგმის მიღება და შესრულების უზრუნველყოფა; |
| **3** | აწარმოოს მოძრაობის შესრულებული გრაფიკი, რომელზეც უნდა აღნიშნოს მატარებლების მოძრაობის აუცილებელი მონაცემები, აგრეთვე უბანზე ნორმალური მუშაობის დარღვევის ყველა შემთხვევა და მათი მიზეზები;  |
| **4** | თავის დროზე მისცეს მითითებები მატარებლების მოძრაობის შესახებ სადგურების მორიგეებს, აუცილებლობის შემთხვევაში- სამატარებლო ლოკომოტივების მემანქანეებს; |
| **5** | თვალყური ადევნოს მატარებლების გადასარბენზე მსვლელობას, სადგურების მიერ მატარებლების თავის დროძე მიღებას,გაგზავნასა და გატარებას; |
| **6** | მიიღოს ზომები მოძრაობის გრაფიკის შესასრულებლად და მოძრაობის უსაფრთხოების უზრუნველსაყოფად,არ დაუშვას სალოკომოტივო ბრიგადების შეუწყვეტელი მუშაობის დადგენილი დროის დარღვევა; |
| **7** | უზრუნველყოს სადგურის მორიგეების დროული ინფორმირება უბანზე გასატარებელი გრძელშემადგენლობიანი, თანრიგიანი და არაგაბარიტული ტვირთებით დატვირთული მატარებლების გატარების შესახებ; |
| **8** | მატარებლის ფორმირებისას უბანზე დაწესებული მასისა და ნორმის კონტროლი; |
| **9** | არასტანდარტულ სიტუაციაში აღმდგენი,სახანძრო და სხვა რიგგარეშე მატარებლების ოპერატიული გატარების უზრუნველყოფა; |
| **10** | შეპირაპირების სადგურებში მატარებლების მიღების და ჩაბარების უზრუნველყოფა სამუშაო გეგმის შესაბამისად; |
| **11** | ხელმძღვანელობის განკარგულებებით გათვალისწინებული ტექნოლოგიური ”ფანჯრების” გამოყოფა |
| **12** | უბანზე განლაგებული სადგურების მუშაობის ტექნოლოგიის,სალიანდაგო განვითარების (ძირითადი პარკები,მისაღებ-გასაგზავნი ლიანდაგები და სხვა), ძირითადი სამომსახურეო შენობების განლაგების და მისასვლელი ლიანდაგებთან და გადასარბენთან მიერთების სქემების დეტალური ცოდნა; |
| **13** | თვეში ერთხელ უბანზე მატარებლის გაცილება და გაცილების ფურცელზე დარღვევების დაფიქსირება; |
| **14** | მატარებლების და თვითმავალი ტრანსპორტის მოძრაობასთან და მოძრაობის უსაფრთხოებასთან დაკავშირებული ხელმძღვანელობის ბრძანებებისა და განკარგულებების შესრულება; |
| **15** | მოვალეა იხელმძღვანელოს კომპანიის ერთიანი პოლიტიკის პრინციპებით და დაიცვას სამსახურის პროფესიული და მორალურ ზნეობრივი სტანდარტები; |
| **16** | მოვალეა ორგანიზაცია გაუკეთოს კომპანიის ხელმძღვანელობის მოთხოვნის შესაბამისად ინფორმაციის მომზადებას და მათ დროულ მიწოდებას; |
| **17** | მოვალეა ხელი მოაწეროს და ვიზა მისცეს დოკუმენტებს თავისი კომპეტენციის ფარგლებში; |
| **18** | მოვალეა დაიცვას კონპიდენციალურობა დასაქმებულთა პირად ინფორმაციებთან დაკავშირებით. |

**2.საკვალიფიკაციო მოთხოვნები:**

|  |  |  |
| --- | --- | --- |
| 1 | განათლება | პროფესიული - ( პრიორიტეტი - გადაზიდვების ორგანიზაციისა და მართვის სპეციალობა ) |
| 2 | მუშაობის გამოცდილება | მოქმედი: სადგურის უფროსი, სადგურის უფროსის მოადგილე, სადგურის მთავარი ინჟინერი, სადგურის ინჟინერი, სადგური მორიგე, გორაკის მორიგე, სამანევრო დისპეტჩერი. |
| 3 | აუცილებელი უნარ-ჩვევები | ოპერატიულობა, არასტანდარტულ სიტუაციებში სიმშვიდის და სწრაფი გადაწყვეტილების მიღების უნარი. |
| 4 | აუცილებელი ცოდნა | სს ”საქართველოს რკინიგზის” გენერალური დირექტორის კორპორატიული აქტები, საქართველოს სარკინიგზო კოდექსი,საქართველოს შრომის კოდექსი, ტექნიკური ექსპლუატაციის წესები, მატარებლების მოძრაობისა და სამანევრო მუშაობის ინსტრუქცია და სიგნალიზაციის ინსტრუქცია. |
| 5 | სხვა |  |

**3.სამუშაო რეჟიმი:** ცვლიანი;